**РЕШЕНИЕ № ПВ – 3 – ПР/2015 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становище от РЗИ Пловдив

 **Р Е Ш И Х**

**да не се извършва** оценка на въздействието върху околната среда за **инвестиционно предложение:** **„Изграждане на обект: складово -производствена база за съхранение на петролни продукти с обем около 10 000 куб м.“**, което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони

**Местоположение:** в имоти № 03839.35.59, 03839.35.47 и 03839.35.106 землище на с. Бенковски и имоти № 61412.18.9, 61412.18.163, 61412.18.164 и 61412.18.258, землище на с. Радиново, Община Марица

**Възложител: „АРЕНА-И.Т.“ ЕООД,**

Характеристика на инвестиционното предложение:

Инвестиционното предложение предвижда изграждане на складово-производствена база за съхранение на петролни продукти с обем около 10 000 куб м., която включва:

* хранилища за съхранение на петролните продукти;
* промишлено хале – предвидено за използване, за гараж на автомобили обслужващи базата 8-10 броя и офисна част;
* санитарно битови помещения.

Инвестиционното предложение ще се реализира в имоти с № 03839.35.59, 03839.35.47 и 03839.35.106 землище на с. Бенковски и имоти № 61412.18.9, 61412.18.163, 61412.18.164 и 61412.18.258, землище на с. Радиново, Община Марица, след промяна предназначението на поземлените имоти. Общата застроена площ, необходима за реализация на инвестиционното предложение ще е около 8000 кв. м. Предвидено е годишно в базата да се съхраняват около 10 000 куб.м. петролни продукти.

Предвиденото строителство ще бъде монолитно. Водоснабдяването ще е от съществуващия водопровод на с. Радиново. Отпадъчните води от обекта с битово-фекален характер, ще се включват във водоплътна изгребна яма. Не е предвидено генерирането на технологични води от дейността на обекта. Водоплътната яма периодично ще се почиства и изгребва от фирма, след сключен договор за приемане и пречистване с лицензиран за тази дейност оператор.

Електроснабдяване ще се осъществява от налична ел. мрежа.

Имотите, предмет на инвестиционното предложение не попадат в границите на защитени зони от мрежата „НАТУРА 2000” и в защитени територии, съгласно Закона за защитените територии.

С реализацията на инвестиционното предложение не се очаква унищожаване, увреждане или влошаване състоянието на видове, предмет на опазване на най-близката защитена зона BG0002086 „Оризища Цалапица”, за опазване на дивите птици обявена със заповед № РД-368/16.06.2008 г. (ДВ, бр. 56/2008 г.) на Министъра на околната среда и водите.

Предвид местоположението, характера и мащаба на инвестиционното предложение, преценката за вероятната степен на отрицателно въздействие е, че не се очаква значително отрицателно въздействие върху защитените зони.

Инвестиционното предложение попада в обхвата на т. 3, буква „д“ от Приложение № 2 на Закона за опазване на околната среда /ДВ.бр.91, 2002 год./ и чл.2, ал.1, т. 1 от Наредбата за ОС.

**мотиви:**

 **I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Новото строителство включва изграждане на резервоари за съхранение на петролни продукти (до 10000 куб. м годишно петролни продукти), промишлено хале, което ще се използва за гараж и офисна част, с обща застроена площ около 8000 кв. м. Предвидено е монолитно строителство, панели и зидани преградни стени.

От предвидените дейности не се очаква значително отрицателно въздействие върху околната среда при експлоатацията и реализацията на гореописаното инвестиционно предложение.

* Всички дейности по време на реализацията на инвестиционното предложение ще се осъществяват единствено в границите определени за ползване и няма да излизат с влиянието си извън тях.
* Не се очаква влияние върху качеството на повърхностните и подземните води по време на експлоатацията. От дейността на базата не се предвиждат технологични отпадъчни води. Предвидено е битово-фекалните отпадъчните води да преминават през локално пречиствателно съоръжение, преди да се включат във водоплътна изгребна яма, от което не се очаква замърсяване на компонент води.
* В хода на експлоатация на обекта не се предполага значително замърсяване и дискомфорт на околната среда. При строителството и експлоатацията на базата се очаква известно шумово натоварване на околната среда. То ще бъде минимално, локализирано в рамките на ограничен район.
* За обслужването на обекта ще се използва съществуващата пътна инфраструктура без промяна и без изграждане на нова.
* При спазване на правилата за безопасни условия на труд не би следвало да се създадат условия за възникване на инциденти.

 **II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

* В резултат от реализирането на инвестиционното предложение и последващата експлоатация, не се очаква нарушаване на качеството и регенеративната способност на природните ресурси в района.
* Реализацията на инвестиционното предложение ще бъде извън границите на защитени зони, съгласно чл. 5 от Закона за биологичното разнообразие и извън границите на защитени територии, съгласно Закона за защитените територии.
* С реализацията на инвестиционното предложение не се засяга и не се очаква влошаване състоянието на предмета на опазване на най-близката защитена зона BG0002086 „Оризища Цалапица”.

**III. Способността за асимилация на екосистемата в естествената околна среда**:

* Във връзка с поискано становище,определящо степента на значимост на въздействието и риска за човешкото здраве, с писмо изх. № 7698/23.12.2014 г., РЗИ- Пловдив е потвърдила липсата на здравен риск при осъществяване на инвестиционното предложение.
* Реализирането и експлоатацията на инвестиционното предложение не е свързана с генериране на емисии и отпадъци, от които да се очаква наднормено замърсяване на околната среда.

**IV. Характеристика на потенциалните въздействия-териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалния обхват на въздействие в резултат на строителството и експлоатацията на инвестиционното предложение е ограничен и локален в рамките на разглежданите имоти.
* При спазване на технологичните изисквания не се очаква неблагоприятно въздействие върху компонентите и факторите на околната среда и върху човешкото здраве.
* Въздействието по-време на експлоатация върху компонентите на околната среда се класифицират като дълготрайно, постоянно, възстановимо с малък териториален обхват, с незначителен кумулативен ефект и не предполага негативни въздействия върху здравето на хората и компонентите на околната среда.
* От строителството както и от последващата експлоатация на инвестиционното предложение не се очаква да има трансгранични въздействия.

**V. Обществен интерес към предложението за строителство, дейности или технологии :**

 Възложителят е уведомил за своето инвестиционно предложение кметовете на Община Марица, Кметство Радиново и Кметство Бенковски, както и засегнатото население чрез обява във вестник, на информационно табло и публикация в интернет страницата на Общината. Осигурен е обществен достъп до информацията по приложение № 2 по реда на чл. 6, ал. 9 от Наредбата за ОВОС. Към момента на издаване на настоящото решение не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 15.01.2015г.**

*Директор на РИОСВ - Пловдив*

 Съгласували: Изготвили:

 Д. Димитров, Директор Дирекция ПД В. Кацарова, ст. експерт ……….

 Д. Карамфилова, Директор АФПД ………….. Д. Величкова, ст. експерт ………